CELEX: 62019TN0047
Language: hu
Date: 2019-01-23 00:00:00
Title: T-47/19. sz. ügy: 2019. január 23-án benyújtott kereset – Dansk Erhverv kontra Bizottság

18.3.2019   
            
            
               HU
            
            
               Az Európai Unió Hivatalos Lapja
            
            
               C 103/53
            
         
      2019. január 23-án benyújtott kereset – Dansk Erhverv kontra Bizottság
      (T-47/19. sz. ügy)
      (2019/C 103/69)
      Az eljárás nyelve: angol
      
         Felek
      
      
         Felperes: Dansk Erhverv (Koppenhága, Dánia) (képviselő: T. Mygind ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az SA.44865 (2016/FC) állami támogatás – Németország – A határ mentén elhelyezkedő német italüzleteknek nyújtott állítólagos állami támogatásról szóló, 2018. október 4-i C(2018) 6315 final bizottsági határozatot;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes egyetlen jogalapra hivatkozik, azt állítva, hogy a Bizottság megsértette a felperes mint az EUMSZ 108. cikk (2) bekezdése és az eljárási rendelet (1) 4. cikkének (4) bekezdése, 12. cikkének (1) bekezdése és 24. cikkének (1) bekezdése értelmében vett érintett fél eljárási jogait azáltal, hogy annak ellenére elmulasztotta megindítani az EUMSZ 108. cikk (2) bekezdésében szabályozott hivatalos vizsgálati eljárást, hogy komoly nehézségek merültek fel a panaszban említett azon állami támogatási kérdések értékelése során, amelyek a következőkre vonatkoznak: az „exportnyilatkozatban” megnyilvánuló közigazgatási gyakorlatra, különösen pedig a határ mentén elhelyezkedő üzletek azon kötelezettség alóli mentesítésére, hogy betétdíjat számítsanak fel, ezáltal pedig a betétdíj vonatkozásában megfizessék a héát, valamint a dobozos italok betétdíjának németországi rendszere alapján fennálló betétdíj-felszámítási kötelezettségek megsértése esetén fizetendő bírságok elengedésére. A Bizottság ezáltal tévesen alkalmazta a jogot és nyilvánvaló hibákat követett el a tényállás értékelése során, először is azzal kapcsolatban, hogy az „exportnyilatkozatban” megnyilvánuló gyakorlat összeegyeztethető-e az EUMSZ 4. cikk (3) bekezdése alapján Németországot terhelő kötelezettségekkel, a csomagolási irányelvvel (2) és a szennyező fizet elvével, valamint a csomagolásról szóló alkalmazandó német rendelet alapján fennálló betétdíj-felszámítási követelményekkel. Másodszor, a Bizottság tévedett azon héa-bevétel állami támogatási hatásaival kapcsolatban, amelyről Németország az „exportnyilatkozatban” megnyilvánuló gyakorlat eredményeként lemondott.
      
         (1)  Az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (HL L 248., 2015.9.24., 9. o.).
      
         (2)  A csomagolásról és a csomagolási hulladékról szóló 94/62/EK irányelv módosításáról szóló, 2018. május 30-i (EU) 2018/852 európai parlamenti és tanácsi irányelv (HL L 150., 2018.6.14., 141. o.).